Rakvere Linnavalitsus
linnavalitsus@rakvere.ee

	Teie: 16.02.2026 nr 5-2/96-27 

Meie: 17.03.2026 nr 7.2-3.3/1225-2	
Planeeringu tuleohutusosa kooskõlastamata jätmine

Päästeseaduse § 5 lg 1 p 7 ja planeerimisseaduse § 133 lg 1 alusel keeldub Päästeameti Ida päästekeskuse ohutusjärelevalve büroo nõunik Alar Tetting kooskõlastamast OÜ Wesenberg poolt koostatud Lääne-Virumaal Rakvere linnas Päikse tn 11 maaüksuse detailplaneeringu tuleohutusosa järgmistel põhjustel:

Tuua välja hoonete minimaalsed tuleohutusklassid.
Alus: Siseministri määrus nr 17 „Ehitisele esitatavad tuleohutusnõuded“ § 5.
Selgitus: Planeeringus puudub info, mis on planeeritavate hoonete minimaalsed tuleohutusklassid. Välja on toodud maksimaalsed hoonete kõrgused ning korruselisus, sellest sõltuvalt tuleb valida hoonete tuleohutusklassid.

Põhijoonisel ei ole näidatud planeeritud hoonete asukohti ning jooniseid vaadates jääb arusaamatuks, kuidas on tagatud päästesõidukite ligipääs planeeritavate hooneteni.
Alus: Siseministri määrus nr 17 „Ehitisele esitatavad tuleohutusnõuded“ § 50.

Päästeameti Ida päästekeskuse kooskõlastuse andmise keeldumine on sisult menetlustoiming. Üldjuhul saab haldusmenetluse toimingu vaidlustada koos haldusaktiga (sisulise otsusega) -  antud juhul on vaide või kaebuse esitamine võimalik pärast Rakvere Linnavalitsuse planeeringu vastuvõtmise otsuse või selle andmisest keeldumise kohta.

Lugupidamisega

(allkirjastatud digitaalselt)
Alar Tetting
nõunik
Ohutusjärelevalve büroo

322 2708
alar.tetting@rescue.ee